
                                                                         ОБЯВЛЕНИЕ
ПО РЕДА НА ЧЛ. 26, АЛ. 2 ОТ ЗАКОНА ЗА НОРМАТИВНИТЕ АКТОВЕ
ПРОЕКТ
на Етичен кодекс на общинските съветници в Общински съвет – Летница
Относно: Приемане на Етичен кодекс на общинските съветници в Общински съвет – Летница.

УВАЖАЕМИ ГОСПОЖИ И ГОСПОДА,
На основание чл. 77 от Административнопроцесуалния кодекс, във връзка с чл. 26, ал. 3 от Закона за нормативните актове, Общински съвет – Летница уведомява всички заинтересовани лица, че открива производство по издаване на подзаконов нормативен акт – Етичен кодекс на общинските съветници в Общински съвет – Летница и публикува проекта за обществени консултации на официалната си интернет страница https://www.letnitsa.bg/bg, считано от 15.08.2026 г.
Предмет на проекта е определянето на етичните принципи, правилата за поведение, стандартните изисквания за прозрачност, предотвратяването на конфликт на интереси и корупция при осъществяване на правомощията на общинските съветници от Общински съвет – Летница.
Основната цел на Етичния кодекс е да повиши общественото доверие в местната власт, да гарантира честност, безпристрастност, прозрачност и висока отговорност в дейността на общинските съветници, както и да предотврати възможности за непочтено или неетично поведение при изпълнение на публичните им функции.
В дейността си общинските съветници се ръководят от принципите на законност, зачитане на правата и свободите на гражданите, лоялност, прозрачност, безпристрастност, отчетност и спазване на обществения интерес. Приемането на кодекса цели уреждане на ясни механизми за спазване на тези принципи, както и определяне на мерки при тяхното нарушаване.
С оглед гореизложеното, Общински съвет – Летница предприе действия по подготовка на проект на Етичен кодекс, който да отговаря на съвременните стандарти за добро управление на местно ниво и да съответства на действащата национална нормативна рамка.
[bookmark: _GoBack]На основание чл. 26, ал. 2 от Закона за нормативните актове, отразяващ задължението за публикуване на проекта за приемане на нормативен акт, с цел информираност на населението и прозрачност в действията на институциите, в 30-дневен срок – от 17.08.2026г. до 17.09.2026г. включително, от публикуване на настоящото на интернет страница на Община Летница, се приемат предложения и становища относно така изготвения проект на Етичен кодекс на общинските съветници в Общински съвет - Летница.
Предложения и становища по проекта могат да бъдат подавани в деловодството Общински съвет - Летница (в сградата на Община Летница, стая 117) в писмен вид, по пощата, на адрес: гр. Летница, бул. ”България” №19 - Център за услуги и информация, както и на имейл адрес: obs@letnitsa.bg

